
DR.30.10.2018                                                                                                                            83                   

 
China. Kemungkinan besar ada pihak-pihak tertentu di bahagian kerajaan yang mungkin 
masih lagi setia kepada Yang Berhormat Pekan yang telah membocorkan maklumat ini 
sehingga menyebabkan Jho Low melarikan diri daripada Taiwan ke China.  

So, saya minta juga perkara ini diberi perhatian. Kalau boleh maklumat itu 
dirahsiakan seberapa yang boleh supaya kita dapat mencari Jho Low ini dengan seberapa 
cepat yang boleh. Menahan beliau dan membawa balik beliau ke Malaysia untuk menghadapi 
pertuduhan sekiranya ada keterangan terhadap beliau. Terima kasih. 

Tan Sri Dato’ Haji Muhyiddin bin Mohd Yassin: Apa yang pastinya, kenyataan 
daripada Yang Amat Berhormat Langkawi itu ada asas. Sebagai orang utama dalam negara, 
dia mempunyai sumber-sumbernya. Jadi, saya tak payah nak verify kenyataan Perdana 
Menteri itu kerana itu adalah satu kenyataan yang benar. Akan tetapi, yang penting sekarang 
ini ialah walaupun hal-hal itu berlaku, kita tak akan menjadi putus asa. Kita hendakkan supaya 
semua pihak yang bertanggungjawab secara langsung, terutama pihak-pihak berkuasa 
dalam kerajaan baik kementerian saya ataupun lain-lain pihak, diberikan ruang yang seluas-
luasnya untuk meneruskan tindakan-tindakan yang sewajarnya berdasarkan undang-undang 
untuk membawa mereka yang bertanggungjawab ke muka pengadilan.    

■1750 

Tuan Yang di-Pertua: Yang Berhormat Beruas minta laluan, Yang Berhormat 
Menteri. 

Dato’ Ngeh Koo Ham [Beruas]: Terima kasih Yang Berhormat Menteri. Dalam 
lawatan saya ke China baru-baru ini, saya diberitahu oleh satu pihak bahawa Jho Low pernah 
ditahan dan disiasat oleh pihak kerajaan negara China. Selepas disoal siasat, beliau 
dibebaskan. Mungkin dengan perhubungan rapat kita dengan negara China, mungkin 
bolehlah kita cuba mendapat pertolongan daripada pihak negara China. Kalau betul 
maklumat yang saya terima itu beliau pernah ditangkap dan disiasat, kemungkinan besarlah 
kita boleh dapat maklumat lebih tentang di mananya Jho Low ini.  

Tan Sri Dato’ Haji Muhyiddin bin Mohd Yassin: Benar, Tuan Yang di-Pertua. 

Dato’ Sri Dr. Haji Ismail bin Haji Abd Muttalib [Maran]: Tuan Yang di-Pertua, 
boleh mencelah? 

Tan Sri Dato’ Haji Muhyiddin bin Mohd Yassin: Tidak, belum selesai. Saya cuba 
ambil perhatian apa Yang Berhormat kemukakan tadi sebagai pandangan. Memang kita akan 
terus berusahalah... 

Dato’ Sri Dr. Haji Ismail bin Haji Abd. Muttalib [Maran]: Berkaitan, Tan Sri. 

Tan Sri Dato’ Haji Muhyiddin bin Mohd Yassin: ...Sampai ke mana sekali pun dan 
bekerjasama dengan mana-mana negara. Fasal kita perlu dapat kerjasama daripada negara 
yang kita anggap di situlah dia berada. Kalau itu dapat dilakukan, mungkin lebih mudah 
operasi kita untuk menangkap Jho Low ini. 

Dato’ Sri Dr. Haji Ismail bin Haji Abd Muttalib [Maran]: Tuan Yang di-Pertua, 
Yang Berhormat Menteri. Sebesar ini manusia— Jho Low ini badan besar. Saya kira sudah 
lama sudah kenal Jho Low ini. Saya kira mustahil tidak ada saudara-mara Jho Low ini berada 
di Malaysia. Ataupun macam Yang Berhormat Jelutong, tidakkan hendak salahkan Yang 
Berhormat Pekan sepanjang masa?  

Mungkin ada di antara kita, mungkin— saya bukan orang Cina, bukan hendak kata 
dari segi perkauman, tidak. Mungkin ada saudara-mara dia— kalau betul-betul kita serius 
hendak membela negara kita, kenapa tidak datang tampil ke depan jumpa dengan kerajaan, 
jumpa dengan Yang Berhormat Menteri Dalam Negeri? “Ini dia Jho Low, saya tahu di mana 
dia duduk, bersama saudara saya, bersama abang...” dan sebagainya. Supaya kita dapat 
menyelesaikan masalah ini. 

Jadi Yang Berhormat Menteri, saya takut ada juga di antara kita ini dalam kerajaan 
dan sebagainya yang cuba hendak main peranan supaya hendak menyorokkan Jho Low ini, 
supaya hendak menyelamatkan dia daripada salah. Kita tidak kira, Tuan Yang di-Pertua, 
sama ada dari pihak pembangkang ataupun di pihak kerajaan, siapa sahaja, yang salah mesti 
dihukum. Terima kasih. 

Seorang Ahli: Yang Berhormat Jelutong. 



China. Kemungkinan besar ada pihak-pihak tertentu di bahagian kerajaan yang mungkin masih lagi setia kepada Yang Berhormat Pekan yang telah membocorkan maklumat ini sehingga menyebabkan Jho Low melarikan diri daripada Taiwan ke China. So, saya minta juga perkara ini diberi perhatian. Kalau boleh maklumat itu dirahsiakan seberapa yang boleh supaya kita dapat mencari Jho Low ini dengan seberapa cepat yang boleh. Menahan beliau dan membawa balik beliau ke Malaysia untuk menghadapi pertuduhan sekiranya ada keterangan terhadap beliau. Terima kasih. Tan Sri Dato' Haji Muhyiddin bin Mohd Yassin: Apa yang pastinya, kenyataan daripada Yang Amat Berhormat Langkawi itu ada asas. Sebagai orang utama dalam negara, dia mempunyai sumber-sumbernya. Jadi, saya tak payah nak verify kenyataan Perdana Menteri itu kerana itu adalah satu kenyataan yang benar. Akan tetapi, yang penting sekarang ini ialah walaupun hal-hal itu berlaku, kita tak akan menjadi putus asa. Kita hendakkan supaya semua pihak yang bertanggungjawab secara langsung, terutama pihak-pihak berkuasa dalam kerajaan baik kementerian saya ataupun lain-lain pihak, diberikan ruang yang seluas- luasnya untuk meneruskan tindakan-tindakan yang sewajarnya berdasarkan undang-undang untuk membawa mereka yang bertanggungjawab ke muka pengadilan. #1750. Tuan Yang di-Pertua: Yang Berhormat Beruas minta laluan, Yang Berhormat Menteri. Dato' Ngeh Koo Ham [Beruas]: Terima kasih Yang Berhormat Menteri. Dalam lawatan saya ke China baru-baru ini, saya diberitahu oleh satu pihak bahawa Jho Low pernah ditahan dan disiasat oleh pihak kerajaan negara China. Selepas disoal siasat, beliau dibebaskan. Mungkin dengan perhubungan rapat kita dengan negara China, mungkin bolehlah kita cuba mendapat pertolongan daripada pihak negara China. Kalau betul maklumat yang saya terima itu beliau pernah ditangkap dan disiasat, kemungkinan besarlah kita boleh dapat maklumat lebih tentang di mananya Jho Low ini. Tan Sri Dato' Haji Muhyiddin bin Mohd Yassin: Benar, Tuan Yang di-Pertua. Dato' Sri Dr. Haji Ismail bin Haji Abd Muttalib [Maran]: Tuan Yang di-Pertua, boleh mencelah?. Tan Sri Dato' Haji Muhyiddin bin Mohd Yassin: Tidak, belum selesai. Saya cuba ambil perhatian apa Yang Berhormat kemukakan tadi sebagai pandangan. Memang kita akan terus berusahalah... Dato' Sri Dr. Haji Ismail bin Haji Abd. Muttalib [Maran]: Berkaitan, Tan Sri. Tan Sri Dato' Haji Muhyiddin bin Mohd Yassin: ...Sampai ke mana sekali pun dan bekerjasama dengan mana-mana negara. Fasal kita perlu dapat kerjasama daripada negara yang kita anggap di situlah dia berada. Kalau itu dapat dilakukan, mungkin lebih mudah operasi kita untuk menangkap Jho Low ini. Dato' Sri Dr. Haji Ismail bin Haji Abd Muttalib [Maran]: Tuan Yang di-Pertua, Yang Berhormat Menteri. Sebesar ini manusia-- Jho Low ini badan besar. Saya kira sudah lama sudah kenal Jho Low ini. Saya kira mustahil tidak ada saudara-mara Jho Low ini berada di Malaysia. Ataupun macam Yang Berhormat Jelutong, tidakkan hendak salahkan Yang Berhormat Pekan sepanjang masa?. Mungkin ada di antara kita, mungkin-- saya bukan orang Cina, bukan hendak kata dari segi perkauman, tidak. Mungkin ada saudara-mara dia-- kalau betul-betul kita serius hendak membela negara kita, kenapa tidak datang tampil ke depan jumpa dengan kerajaan, jumpa dengan Yang Berhormat Menteri Dalam Negeri? "Ini dia Jho Low, saya tahu di mana dia duduk, bersama saudara saya, bersama abang..." dan sebagainya. Supaya kita dapat menyelesaikan masalah ini. Jadi Yang Berhormat Menteri, saya takut ada juga di antara kita ini dalam kerajaan dan sebagainya yang cuba hendak main peranan supaya hendak menyorokkan Jho Low ini, supaya hendak menyelamatkan dia daripada salah. Kita tidak kira, Tuan Yang di-Pertua, sama ada dari pihak pembangkang ataupun di pihak kerajaan, siapa sahaja, yang salah mesti dihukum. Terima kasih. Seorang Ahli: Yang Berhormat Jelutong.